איוואן רהון

איוואן רהון (באנגלית: Iwan Rheon; נולד ב-13 במאי 1985) הוא שחקן, זמר ומוזיקאי ולשי, המוכר מהופעותיו בתור סימון בלאמי (אנ') בסדרה "עברייני על" (2009–2011) של E4, בתור ראמזי בולטון בסדרה "משחקי הכס" (2013–2016) מבית HBO ובשל גילומו של גיטריסט להקת מוטלי קרו, מיק מארס (אנ') בסרט הביוגרפי "הלכלוך: סיפורה של מוטלי קרו" (אנ') משנת 2019.

עוד הופיע בהמשך בסדרות כמו "Vicious", "הבלתי אנושיים", "ריביירה" (אנ') ו"אלו שעומדים למות".

ביוגרפיה
רהון נולד בקרמרת'ן שבמחוז קרמרת'נשייר בויילס. כשהיה בן חמש עברה המשפחה לגור בעיר קארדיף. הוא למד בבית הספר "Ysgol Gyfun Gymraeg Glantaf", שם החל להופיע בהצגות בבית הספר. לפני שהחל ללמוד באקדמיה למוזיקה ולאמנויות הדרמה של לונדון (LAMDA) הופיע רהון בפסטיבל "National Eisteddfod of Wales".

 קריירה 

 משחק 
בגיל 18 הצטרף רהון לאופרת הסבון בשפה הוולשית "Pobol Y Cwm", אבל עזב כדי להתחיל ללמוד ב-LAMDA. התפקיד החשוב הראשון שלו על הבמה היה ב-2008 במחזה "Eight Miles High" בתיאטרון רויאל קורט בליברפול.

עוד ב-2008 לוהק רוהן לתפקיד מוריץ סטיפל בהפקה הלונדונית של המחזמר-רוק זוכה פרס טוני "אביב מתעורר". הוא גילם את הדמות מינואר 2009 בתיאטרון ליריק המרסמית', והמשיך לשחק כשההפקה הועברה לתיאטרון נובלו, עד לסיומה מאי 2009. על תפקיד זה היה רהון מועמד לפרס "What's on Stage" לשחקן המשנה הטוב ביותר במחזמר, בו זכה אוליבר ת'ורנטון על "פריסילה, מלכת המדבר". ב-2010 זכה על הופעתו זו בפרס אוליבייה לשחקן המשנה הטוב ביותר במחזמר.

מיד אחרי "האביב מתעורר" לוהק רהון לסדרה זוכת הבאפט"א "עברייני על" של ערוץ E4. במגזין 247 תוארה הסדרה כתערובת של "סקינס" ו"גיבורים". בסדרה הוא מגלם את סיימון בלמי הביישן הרגיש שכוח העל שלו הוא אי-נראות. ב-20 בדצמבר 2011 הודיע רהון בטוויטר שהוא עוזב את הסדרה יחד עם השחקנית אנטוניה תומאס.

ב-2011 שיחק רהון בפרק האחרון של הסדרה "וידוייה הסודיים של זונת צמרת". באותה שנה היה רהון מועמד לפרס נימפת הזהב בקטגוריית השחקן המצטיין בסדרת דרמה על תפקידו ב"עברייני על". רהון הופיע בתפקיד אורח בסיטקום "Grandma's House" מאת סיימון אמסטל.

בתחילת 2012 הופיע רהון בסרט הפשע "The Rise". באביב אותה שנה החל לצלם את הסרט "Libertador" בוונצואלה ובספרד, שבו הוא מגלם את דמותו של דניאל או'לירי.

ב-2013 לוהק רהון לתפקיד הנבל רמזי בולטון בסדרת הפנטזיה של HBO "משחקי הכס". בערוץ ההערות ב-DVD של העונה השלישית הזכירו המפיקים דייוויד בניוף וד.ב. וייז שבעונה הראשונה רהון נבחן לתפקיד ג'ון שלג, אבל קיט הרינגטון קיבל את התפקיד. רהון והרינגטון הם חברים טובים. בשנים 2013 עד 2016 גילם רהון את אש וסטון בסיטקום "Vicious".

ב-2013 שיחק רהון בתפקיד ראשי במחזה הרדיופוני "Darkside" המבוסס על נושאים מהאלבום "The Dark Side of the Moon" של פינק פלויד.

בספטמבר 2014 הצטרף רהון לצוות השחקנים של סדרת הדרמה "Our Girl" בתפקיד דילן "סמארף" סמית'. 

בשנת 2017 גילם רהון את דמותו של מקסימוס בסדרה "הבלתי אנושיים" מבית היקום הקולנועי של מארוול אשר שודרה ברשת ABC.

בשנת 2018 שיחק לראשונה בוסט אנד במחזה "Foxfinder" שכתבה דון קינג. המחזה הוא קומדיה אפלה, הוקרנה מ-6 בספטמבר 2018 עד 20 באוקטובר 2018 ושיחקו לצדו בריוני האנה, פול ניקולס והיידה ריד. 

בשנת 2019, שיחק רהון בסרט הדרמה הביוגרפי "הלכלוך: סיפורה של מוטלי קרו" (אנ') שם גילם את דמותו של מיק מארס (אנ'), הגיטריסט של להקת ההבי מטאל מוטלי קרו ואחד ממייסדיה, בין היתר לצדם של דניאל ובר, משין גאן קלי ודאגלס בות' שגילמו את יתר חברי הלהקה. באותה שנה שיחק גם בסרט הקומדיה הרומנטית "ברלין סיפור אהבה" (אנ').

בשנת 2021 שיחק בתור ליאם דויל בעונה השלישית של הסדרה "אלים אמריקאים" המבוססת על רומן באותו השם משנת 2001 מאת הסופר ניל גיימן ושודרה ברשת הכבלים "Starz".

בשנת 2022 שיחק בסרט הפנטזיה הגרמני "חליל הקסם" (אנ') בתור פאפאגינו; סרט זה מבוסס על האופרה באותו שם מאת וולפגנג אמדאוס מוצרט. 

בשנת 2024 כיכב רהון בסדרת הדרמה האפית "אלו שעומדים למות" שם גילם את הדמות טאנקס, מנהיג הלוחמים ברומא העתיקה. הסדרה שודרה בשירות הזרמת המדיה "Peacock" ובוטלה לאחר עשרה פרקים. 

 מוזיקה 
רהון הוא זמר יוצר מאז גיל 16. הוא היה הסולן של להקת "The Convictions" עד שעזב כדי לפתח את קריירת המשחק. ב-2010 הקליט את מיני-אלבום הסולו הראשון שלו "Tongue Tied EP" באולפני RAK בלונדון, בהפקת ג'ונתן קוורמבי וקווין בייקון.

באפריל 2011 חזר לאולפני RAK להקלטת המיני-אלבום השני שלו "Changing Times", שהופק שוב על ידי קוורמבי ובייקון, ובליווי שלושה מוזיקאים. "Changing Times" יצא לאור ב-10 באוקטובר 2011.

ב-7 באפריל 2013 הוציא רהון את המיני-אלבום השלישי  וב-9 באפריל 2013 יצא וידאו קליפ לשיר באותו שם.

אלבום האולפן הראשון של רהון "Dinard" הוקלט באולפני RAK בלונדון וב-Tŷ Cerdd Studios בוויילס. האלבום יצא לאור באפריל 2015.

 חיים אישיים 
רוהן מדבר ולשית ואנגלית שוטפת. אחיו הבכור, אלד, הוא מוזיקאי. ב-2015 הקליטו השניים יחד את הסינגל "Rhodd".

הוא מתגורר בלונדון, ויש לו בן, שנולד באוגוסט 2018, מבת זוגו דאז, זואי גריזדייל. רהון וגריזדייל נפרדו בשנת 2023.

פילמוגרפיה
קולנוע
+שנהסרטתפקידהערות2011Resistanceג'ורג'ביל הפרוע (אנ')פיל2012ארץ ישימון (אנ')דמפסי2013The Libartorדניאל פלורנס אולירי (אנ')2015Mermaid's Songרנדל2017Alien Invasion: S.U.M.1S.U.M.1Daisy Wintersדאג2018Hurricaneיאן זומבך (אנ')2019ברלין סיפור אהבה (אנ')גרגהלכלוך: סיפורה של מוטלי קרו (אנ')מיק מארס (אנ')2021The TollדוםBarbariansאדםA Christmas Number Oneבלייק קאטר2022חליל הקסם (אנ')פאפאגינו

טלוויזיה
+שנהסדרהתפקידהערות2004Pobol y Cwmמאקסן וייטפרק: "OB Cafe"2006Caerdyddדניאל7 פרקים2009–2011עברייני עלסימון בלאמי (אנ')תפקיד ראשי (עונות 1–3); 21 פרקים2010Coming Upלוקהפרק: "I Don't Care"2010–2012Grandma's Houseבן תיאודור2 פרקים2011וידוייה הסודיים של זונת צמרתלואיספרק: "#4.8"2013–2016משחקי הכסראמזי בולטון20 פרקיםViciousאש "אשלי" ווסטוןתפקיד ראשי (2 עונות); 14 פרקים2014Under Milk Woodאוונססרט טלוויזיה של BBCOur Girlטוראי דילן סמית'5 פרקים2015נפולת (אנ')ג'ונאס פלאק3 פרקים2016The Green Hollowסם נייטסרט טלוויזיה של BBC2017Urban Mythsאדולף היטלרפרק: "Hitler the Artist"הבלתי אנושייםמקסימוסתפקיד ראשי; 8 פרקיםאיש משפחהג'ורג' האריסון / ג'ון לנוןדיבוב; פרק: "Petey IV"2017–2020ריביירה (אנ')אדם קליוס13 פרקים2020The Snow Spiderגווידיון4 פרקים2021אלים אמריקאיםליאם דויל2 פרקיםהנסיך (אנ')הנסיך ויליאם, דוכס קיימברידג'דיבוב; 12 פרקים2022Y Golauג'ו6 פרקים2023Wolfמולינה6 פרקיםMen Upמוריג ג'נקינססרט טלוויזיה של BBC One2024אלו שעומדים למותטנאקסתפקיד ראשי; 10 פרקיםOn the Edgeרובפרק: "Wet Look"TBAThe Raptureסדרת טלוויזיה עתידית של BBC One

 תיאטרון 
שנהמחזהתפקידהערות2008Eight Miles Highאלתיאטרון רויאל קורט (אנ') בליברפול2009אביב מתעוררמוריץ שטיפלתיאטרון ליריק האמרסמית' (אנ') בלונדון2010The Devil Inside Himיו פרוסרהתיאטרון הלאומי של ויילס (אנ')2011Remembrance Dayליושהתיאטרון רויאל קורט2018Foxfinderויליאם בלורתיאטרון וסט אנד

 רדיו 
שנהשםתפקידהערות2013Darksideהנערקול

דיסקוגרפיה

 אלבומי אולפן 

 2015 - Dinard
 2025 -  Just wish I'd never gone to space

 מיני-אלבומים 

 2010 - Tongue Tied
 2011 - Changing Times
 2013 - Bang, Bang!

פרסים ומועמדויות
שנהפרסקטגוריהתוצאהעבורהערות2010פרס אוליבייה אביב מתעורר2011פרס נימפת הזהב עברייני על2012פרס מגזין SFX 2014פרס גילדת שחקני המסך משחקי הכס2015פרסי IGN פרס בחירת הקהל של IGN 2016פרס גילדת שחקני המסך 

קישורים חיצוניים



הערות שוליים

קטגוריה:שחקני קולנוע וטלוויזיה ולשים
קטגוריה:שחקני תיאטרון ולשים
קטגוריה:מוזיקאים ולשים
קטגוריה:זמרים-יוצרים בריטים
קטגוריה:אישים זוכי פרס אוליבייה
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטים שנולדו ב-1985